ועדת הכספים, כנסת 24, פרוטוקול מספר 264, 2022-05-09 11:30

אלכס קושניר: צו תעריף המכס והפטורים ומס הקניה על טובין (הוראת שעה מס' 13).

אלכס קושניר: אנחנו מדברים על מס על רכבי יוקרה.

אלכס קושניר: אני מזכיר לכולם - הדיון הזה התקיים כאן וביקשנו מרשות המסים להפוך את זה מהוראת קבע להוראת שעה.

אלכס קושניר: לפנינו זה מה שמוצג, נכון?

לילי אור: יש בפניכם הוראת שעה עד סוף 2025 שמטילה תוספת של מס קנייה על רכבי יוקרה.

לילי אור: הצו הזה הוא המשך לצווים קודמים שהיו.

לילי אור: מאז 2013 אנחנו מטילים את תוספת המס הזאת.

לילי אור: בסוף חודש פברואר הובא בפני הוועדה צו אחר שהיה הוראת קבע אבל הוועדה לא הצביעה על הצו והוא פקע.

לילי אור: הוראת השעה נכנסה לתוקף ביום למחרת.

שלומית ארליך: רק נזכיר שהצווים האלה, לפי המנגנון שלהם, מתפרסמים ברשומות ועם פרסומם נכנסים לתוקף עוד לפני שהם מגיעים לדיון בוועדה.

שלומית ארליך: לוועדה יש חודשיים לאשר או לבטל את הצווים, כשהפגרה לא באה במניין.

שלומית ארליך: אם היא מאשרת זה עולה ומונח על שולחן המליאה לתקופה של שבעה ימים שאחריהם זה מאושר.

שלומית ארליך: הצו האחרון היה אמור לפקוע ב-31 בדצמבר 2021, אבל ב-30 בדצמבר 2021 פרסמתם צו ובו ביקשתם לקבוע את ההסדר באופן קבוע, לא כהוראת שעה.

שלומית ארליך: קיימנו על הצו ההוא דיון בוועדה ב-28 בפברואר, כשחברי הוועדה סברו שנכון יותר לעשות את זה במנגנון של הוראת שעה, בין היתר גם נוכח זה שאישרנו את תקנות מס הכנסה (שווי שימוש) לעניין כלי רכב חשמליים, פלאגים והיברידיים עד תום שנת 2025.

שלומית ארליך: בהתאם להחלטת הוועדה וכדי שהצו לא יפקע, רשות המסים עם תום הדיון פרסמה צו לפי בקשת הוועדה שהוא הוראת שעה, כשהצו הזה, לאחר שהוא פורסם, מובא אלינו לאישור.

ינון אזולאי: כשאנחנו מדברים על מס על רכבי יוקרה, אנחנו מדברים על רכבים מעל 300,000 שקל, נכון?

לילי אור: כן, מעל 300,000 שקל.

ינון אזולאי: זה גם רכבים שהם רכבי עבודה?

לילי אור: כן.

לילי אור: הקריטריון הוא קריטריון כספי.

לילי אור: צו תעריף המכס והפטורים ומס קנייה על טובין ( הוראת שעה מס' 13), התשפ"ב-2022 בתוקף סמכותי לפי סעיפים 3 ו-5 לפקודת תעריף המכס והפטורים, 1937, לפי סעיף 1 לחוק מסי מכס ובלו (שינוי התעריף), התש"ט-1949, ולפי סעיף 3 לחוק מס קנייה (טובין ושירותים), התשי"ב-1952, אני מצווה לאמור: הוראת שעה 1.

לילי אור: בתקופה שמיום כ"ח באדר א' התשפ"ב (1 במרס 2022) עד יום י"א בטבת התשפ"ו (31 בדצמבר 2025) יראו כאילו בתוספת הראשונה לצו תעריף המכס והפטורים ומס קנייה על טובין, התשע"ז-2017, בפרק 87, בכללים נוספים (ישראליים), אחרי כלל 4 בא: "4א.

לילי אור: על אף האמור בכלל 4, על שיעור המס החל על רכב מנועי שמשקלו הכולל אינו עולה על 3,500 ק"ג והוא אינו נמנה עם קבוצה ג' או ה' כמפורט בכלל 4, אשר מחירו לצרכן עולה על 300,000 שקלים חדשים ייווסף שיעור מס שהוא מכפלה של 20%, בהפרש בין מחיר הרכב לצרכן לבין 300,000 שקלים חדשים, כשהוא מחולק במחיר הרכב לצרכן.

לילי אור: לעניין זה, "מחיר הרכב לצרכן" – כל אחד מאלה, לפי העניין:

לילי אור: והמכלולים שהתקין יצרן הרכב בתאריך הייצור כחבילה בסיסית, ולרבות אביזרי חובה על פי דין גם אם הם מותקנים בארץ ותוספות כמפורט להלן גם כשאינן חלק מהחבילה הבסיסית: חלון בגג, כריות אוויר, מערכת לשמירת יציבות הרכב, תיבת הילוכים אוטומטית, מזגן אוויר, הגה כוח ומערכת ABS, וכולל מס ערך מוסף כמשמעותו בחוק מס ערך מוסף, התשל"ו-1975 (להלן – מע"מ), ולמעט מחירי מבצע והנחות;

לילי אור: מקביל – ערך הרכב שנקבע לצורך המכס, בתוספת המכס, המס ומע"מ, אגרה או כל תשלום חובה אחר, שיש לשלמם בעת ייבוא או שהיה צריך לשלמם אלמלא נקבעו פטורים והפחתות, בתוספת 20% רווח סביר ובתוספת פחת שימוש; לעניין זה, "פחת שימוש" – שיעור של 1.25% לכל חודש מהמועד שבו נרשם הרכב לראשונה לתנועה בדרכים במדינת חוץ עד ייבואו לישראל.

לילי אור: "

ינון אזולאי: תסבירי לגבי המחיר בייבוא אישי, כי בייבוא אישי המחיר הוא פחות.

ינון אזולאי: איך אנחנו מגדירים את זה?

ינון אזולאי: לפי כמה שהוא שילם בפועל?

לילי אור: זה לא לפי מחיר התשלום בפועל.

שלומית ארליך: את יכולה להסביר את המשמעות של הנוסחה?

לילי אור: אנחנו לוקחים את מחיר המחירון של הרכב ועוד כל מיני מוצרים שלאו דווקא מופיעים במחיר המחירון מסיבות שונות.

ינון אזולאי: מה למשל?

לילי אור: כל מה שמפורט כאן.

לילי אור: יש לך חלון בגג, כריות אוויר וכו'.

ינון אזולאי: אם אנחנו מסתכלים על מחיר המחירון לפי "יד 2" או לוי יצחק, כתוב לך שם גם הקילומטר, גם אם יש גג נפתח או אין נפתח, גם מגנזיום או לא מגנזיום.

לילי אור: ב"יד 2" אין תשלום של מס קנייה, זה בתוך הארץ.

ינון אזולאי: גם כשאנחנו הולכים לקנות רכב מסוכנות, כתוב בפנים המחיר של זה וזה.

לילי אור: אנחנו לא נוסיף על זה עלויות נוספות.

לילי אור: הכוונה הייתה לחדד שאם במחיר המחירון זה לא מופיע, בכל מקרה נחשב את זה.

לילי אור: דבר נוסף שייכנס זה מס הערך המוסף שמשולם.

לילי אור: מס הקנייה מתווסף על מחיר המחירון ונכנס לחישוב.

ינון אזולאי: אם קניתי רכב ב-290,000 שקל והוספתי לו מערכת מולטי מדיה ב-12,000 שקל, לא הגיוני שעל מערכת המולטי מדיה אני אשלם את מס הקנייה, למרות שזה מס מזערי למי שיש לו 300,000 שקל.

אלכס קושניר: בכל מקרה אתה צריך להעביר את הקו איפה שהוא, במקום כלשהו.

לילי אור: המכפלה היא של 20%.

לילי אור: ככל שאתה עובר בפחות את ה-300,000 המס יהיה מאוד שולי.

אלכס קושניר: זה על כל שקל שולי, נכון?

לילי אור: נכון.

אלכס קושניר: אם שילמתי 300,001 שקל אני אשלם 20 אגורות.

לילי אור: נכון, אנחנו עושים הכפלה ב-20% בסוף.

אלכס קושניר: מי בעד צו תעריף המכס והפטורים ומס הקניה על טובין (הוראת שעה מס' 13), התשפ"ב-2022?

אלכס קושניר: מי נגד, מי נמנע?

אלכס קושניר: הצו אושר.